Don DeLillo

Don DeLillo (* 20. november 1936, Bronx, New York) je americký spisovateľ. Vo svojich románoch nezameniteľným štýlom podrobne zachytáva rôzne, mnohokrát kontrastné pohľady na život v modernej dobe.  

Americká kritika ho radí k literárnym osobnostiam ako Philip Roth , Thomas Pynchon alebo Cormack McCarthy.

Narodil sa v roku 1936 v rodine talianskych emigrantov a vyrastal v newyorskom Bronxe, v komunite talianskych emigrantov. Po vyštudovaní katolíckej univerzity, pracoval v známej reklamnej agentúre Ogilvy & Mathers. 

S písaním začal v šesťdesiatych rokoch, v roku 1966 začal písať svoj prvý román Americana, ktorý dokončil v roku 1971. Aj keď jeho romány neboli bestsellery, intelektuálne kruhy a kritika ho oceňovala a uznávala. 

DeLillo na rozdiel od iných známych amerických spisovateľov nikdy neprednášal na žiadnej akademickej konferencii, ani na univerzitách a neprezentoval sa osobne na knižných veľtrhoch. Vyhýba sa publicite, venuje sa výlučne len písaniu a s jeho menom nie sú spojené škandály.

Dielo

Romány 
 Americana (1971)
 End Zone (1972)
 Great Jones Street (1973)
 Ratner's Star (1976)
 Players (1977)
 Running Dog (1978) 
 Amazons (1980) (pod pseudonymom "Cleo Birdwell")
 The Names (1982)
 White Noise (1985) 
 Libra (1988)
 Mao II (1991)
 Underworld (1997)
 The Body Artist (2001)
 Cosmopolis (2003)
 Falling Man (2007)

Divadelné hry 
 The Day Room (uvedená v 1986)
 Valparaiso (uvedená v 1999)
 Love-Lies-Bleeding (uvedená v 2006)

Iné projekty 

Spisovatelia USA
Osobnosti z Bronxu